open-index/open-wikipedia-markdown huggingface dataset:
Tirion

**Tirion** on J. R. R. Tolkienin kirjojen fantasiamaailmassa sijaitseva ''noldor''in, yhden kuolemattomien maiden haltiakansan kotikaupunki. Alun perin vanyar ja noldor rakensivat yhdessä Tirionin Pelóri-vuorten väliseen laaksoon Tunan kummulle. Vanyar muuttivat kuitenkin joidenkin aikojen kuluttua Taniquetil-vuorelle, jossa Manwë ja Varda asuivat sekä Valinorin tasangoille, sillä he rakastivat valarin maata ja Puiden valoa. Tirionin hallitsija oli sen jälkeen noldorin kuningas Finwë. Paha vala Melkor surmasi myöhemmin  Finwën ja varasti Silmarilit, Finwën vanhimman pojan Fëanorin tekemät jalokivet. Fëanor janosi kostoa ja sai yllytettyä suurimman osan *noldor*ista sotaan Melkoria vastaan ja maanpakoon Keski-Maahan. Finarfin, Finwën nuorin poika, katui sukusurmaa, ja kääntyi takaisin. Hän sai armahduksen *valar*ilta, ja hallitsi siitä lähtien Tirionissa kuninkaana sitä vähää osaa kansasta, joka ei halunnut lähteä Keski-Maahan. Tirion oli kuuluu kauneudestaan, olivathan noldor taitavia käsityöläisiä Aulën opissa oltuaan.

## Lähteet
Tolkien, J.R.R.: Silmarillion. WSOY 1980. 

### Viitteet
Matala (Simo)

**Matala** on kylä Simojoen länsirannalla Simon kunnan liikekeskustan koillispuolella Lapin maakunnassa. Se sijaitsee noin 16 kilometriä koilliseen kunnan keskustaajamasta Jokikylän ja Alaniemen välillä. Joen toisella rannalla sijaitsee Soikon kylä.

Matalan kylän maisemaa hallitsevat Simojoen Lappalaisenkoski, jokirantojen pellot sekä Martimoaavan suoalueet.
Koptilainen egyptiläisten evankeliumi

**Koptilainen ''Egyptiläisten evankeliumi*** on [[setiläisyys|setiläinen]] [[gnostilaisuus|gnostilainen]] kirjoitus, josta tunnetaan kaksi versiota [[Nag Hammadin kirjasto]]sta (koodeksi III, kirja 2; ja koodeksi IV, kirja 2). Se on kirjoitettu [[koptin kieli|koptin kielellä]]. Koptilaista *Egyptiläisten evankeliumia* ei tule sekoittaa [[Kreikkalainen egyptiläisten evankeliumi|kreikkalaiseen *Egyptiläisten evankeliumiin*]], joka on kokonaan eri kirjoitus.

== Sisältö ==

Alaotsikon mukaan kirja on ”Suuren Näkymättömän Hengen pyhä kirja”. Kirjoitus käsittelee [[setiläisyys|setiläisen]] gnostilaisuuden näkemystä siitä, kuinka maailma on tullut olevaksi, ja kuinka [[Set]], [[Aadam]]in ja [[Eeva (Raamattu)|Eevan]] kolmas poika, on gnostilaisen näkemyksen mukaan inkarnoitunut [[Jeesus|Jeesukseksi]] vapauttaakseen ihmisten sielut luomisen synnyttämästä pahasta materiaalisesta vankilasta.

Kirjoitukseen kuuluu myös hymni, josta osa koostuu pelkästään vokaalijaksoista, joiden merkitys ei käy ilmi. Näiden osien on ajateltu olevan varhaiskristillistä [[kielilläpuhuminen|glossolaliaa]] eli kielilläpuhumista, vaikkakin viimeisen osan vokaalit (*u aei eis aei ei o ei ei os ei*) voidaan lukea myös kreikankielisenä tekstinä, jossa lukee ”[joka on olemassa] Poikana ikuisesti ja ikuisesti. Sinä olet mitä olet, sinä olet kuka olet”.

== Lähteet ==



== Kirjallisuutta ==


* *The Gospel of the Egyptians*. Teoksessa  Koptinkielinen alkuteksti ja englanninkielinen käännös.
* *The Gospel of the Egyptians*. Teoksessa  Englanninkielinen käännös.

== Aiheesta muualla ==

* [http://www.gnosis.org/naghamm/goseqypt.html *The Gospel of the Egyptians'']. The Gnostic Society Library.
Sieskarit

**Sieskarit** on saariryhmä Uudenkaupungin edustalla Kivikarinaukon pohjoisosassa Selkämerellä. Se käsittää kuusi matalaa, asumatonta ja karikoiden ympäröimää, pääosin kallioista saarta, jotka sijaitsevat noin 13 kilometriä länsilounaaseen Uudenkaupungin keskustasta.

Saariston suurin saari on Haminakari. Sen pohjoispuolella sijaitsee maannousun vuoksi yhteenkasvanut Matalan–Räiskän saari, ja itäpuolella sijaitsevat Keskikari sekä Kraakkloppi. Saariston toiseksi pienin saari, Kloppi, sijaitsee pääsaaren länsipuolella. Pienin saari on nimetön luoto.
Marttisen miehet

**Marttisen miehillä** tarkoitetaan suomalaisten asekätkijöiden ryhmää, joka pakeni Suomesta Ruotsin kautta Yhdysvaltoihin ja liittyi aikanaan Yhdysvaltain armeijaan. Ryhmää kutsutaan "Marttisen miehiksi" johtajansa, Mannerheim-ristin ritarin sekä Suomen ja myöhemmin myös Yhdysvaltain armeijan everstin Alpo Marttisen mukaan. Viimeinen elossa ollut ryhmän jäsen Antero Aakkula kuoli 11. joulukuuta 2006.
## Pako Ruotsiin
Asekätkentä eli Päämajan organisoima aseiden ja materiaalin hajavarastointi mahdollista sissisotaa varten alkoi paljastua kevään 1945 kuluessa. Keskeistä oli Oulussa tapahtunut kuljetusorganisaatioon kuuluneen miehen tekemä ilmianto valtiolliselle poliisille eli ns. Punaiselle Valpolle. 8. toukokuuta annettiin Oulun sotilaspiirin 2. ye-upseeria Aito Keravuorta koskeva etsintäkuulutus. Asekätkentäoperaation johtoon kuulunut Usko Sakari Haahti antoi Keravuorelle käskyn poistua maasta, minkä tämä 12. toukokuuta tekikin suunnaten kalastajaveneen viemänä Ruotsiin. Rantautuminen tapahtui Piitimessä. Keravuoren maasta poistumisen tarkoitus oli rajata paljastunut asekätkentä yhden sijaiskärsijän vastuulle. 

Tämä ei kuitenkaan onnistunut, pidätyksiä seurasi ja asekätkentäorganisaation avainhenkilöille annettiin eri keinoin kehotuksia poistua maasta. Osa ehdittiin pidättää ja heidän pakomatkaansa sisältyikin esimerkiksi karkaamisia vankikuljetuksista. 

Lauri Törni ei varsinaisesti kuulunut Marttisen miehiin, vaan liittyi Yhdysvaltain armeijaan alkuperäisen kokoonpanon jälkeen, eikä hänellä ollut yhteyttä varsinaiseen asekätkentään. Hänet yleensä mainitaan kuitenkin samaan joukkoon kuuluvaksi.

## Yhdysvaltain armeijassa palvelleet Marttisen miehet

### Everstit
*Alpo K. Marttinen
*Antero Aakkula
*Paavo Kairinen
*Aito Keravuori
*Kalle Keränen
*Erkki Lahdenperä
*Eino Lassila

### Everstiluutantit
*Olavi Alakulppi
*Antero Havola
*Erik Patojärvi
*Arvo Vikström

### Majurit
*Pauli Nysten
*Lauri Törni

### Kapteenit
*Juho Anttila
*Onni Sinkko
*Sulo Uitto
*Toivo Saastamoinen
*Anto Päivärinne

### Kersantti
*Vesa Järvinen

### Korpraali
*Olavi Pihala

## Lähteet
* 
### Viitteet

## Aiheesta muualla
*
Lahden kaupungintalo

**Lahden kaupungintalo** on arkkitehti Eliel Saarisen suunnittelema vuonna 1912 valmistunut rakennus, joka sijaitsee Lahden keskustassa Harjukadun varrella. Tyyliltään se edustaa myöhäisjugendia. Rakennusta on laajennettu vuonna 1934 kaupunginarkkitehti Kaarlo Könösen suunnitelmien mukaan. Sen tunnusmerkki on korkea kellotorni, joka tyyliltään muistuttaa Saarisen suunnittelemien Helsingin rautatieaseman (1909) ja Joensuun kaupungintalon (1914) torneja. Rakennuksessa on käytetty tummaa punatiiltä ja sisätiloissa on vahvoja värejä sekä kasviornamentteja. 

Museovirasto on määritellyt Lahden kaupungintalon, kauppatorin sekä Mariankadun muodostaman seremonia-akselin valtakunnallisesti merkittäväksi rakennetuksi kulttuuriympäristöksi. Kaupungintalo on myös suojeltu asemakaavalla vuonna 1967.

## Historia

Lahti sai kaupunginoikeudet vuonna 1905, mutta kaupungintalon rakennuspäätös tehtiin vasta 1910, jolloin sen suunnittelusta järjestettiin kutsukilpailu. Kaupungintaloa suunniteltiin aluksi nykyiselle Alatorille, mutta arkkitehti Armas Lindgrenin lausunnon perusteella päädyttiin Mariankadun puiston jatkeena olleeseen paikkaan Salpausselän rinteellä. Sijaintia rakennetun keskustan korkeimmalla kohdalla pidettiin hyvänä, koska kaupungintalon torni näkyi mäeltä kaikkiin ilmansuuntiin.

Arkkitehtikilpailun voittanut Eliel Saarinen suunnitteli kaupungintalon kokonaistaideteokseksi, jossa sisätilojen piti vastata ulkoarkkitehtuurin muotokieltä. Sisustuksessa korostuivat tummat värit ja ornamentit. Rakennusmateriaalina käytetty tummaksi poltettu tiili tuotiin Ruotsista. Kaupungintalon rakennustöihin kului rahaa enemmän kuin kaupungin tuolloinen vuosibudjetti oli. Rakennukseen sijoittuivat kaupungin ja valtion virastojen ohella palokunta, poliisilaitos sekä kaupunginkirjasto. Myöhemmin kaupungintalossa oli myös Yleisradion Lahden toimitus.   

Sisällissodan aikana kaupungintalo oli punaisten päämajana. Lahden taistelun yhteydessä se kärsi vahinkoja saksalaisten tykistötulessa, jolloin muun muassa torni vaurioitui pahoin. Kaupungintaloa laajennettiin vuonna 1934 kaupunginarkkitehti Kaarlo Könösen suunnitelmien mukaan, jolloin avoimesta pihasta tuli sisäpiha. Talvisodan aikana kaupungintalo vaurioitui pahoin 27. joulukuuta 1939 tapahtuneessa ilmapommituksessa, jonka jälkeen virastot ja poliisilaitos siirrettiin Lahden yhteiskouluun, ja kellotornissa sijainnut ilmavalvonta-asema Salpausselän hyppyrimäen huipulle. Syyskuussa 1981 kaupungintalon ullakko paloi, minkä jälkeen rakennus korjattiin ja saneerattiin. Töiden valmistuttua vuonna 1985 kaupungintalon kokonaiskerrosala on nykyään 5&nbsp;160 m² ja tilavuus 19&nbsp;950 m³.

## Lähteet

## Aiheesta muualla
Rudolf Mössbauer

**Rudolf Ludwig Mössbauer** (, 31. tammikuuta 1929 – 14. syyskuuta 2011) oli saksalainen fyysikko. Hän sai Nobelin fysiikanpalkinnon vuonna 1961 atomiydinten gammasäteilyn resonantin absorption tutkimuksista ja Mössbauerin ilmiön löytämisestä.

Mössbauer teki väitöstyötään vuosina 1955–1957 Max Planck -instituutissa Heidelbergissa. Tehdessään kokeita gammasäteilyllä hän havaitsi gammasäteiden rekyylittömän ydinresonanssiabsorption. Ilmiö nimettiin löytäjänsä mukaan Mössbauerin ilmiöksi. Myöhemmin ilmiötä on sovellettu Mössbauer-spektroskopiassa.

Vuonna 1958 Mössbauer valmistui tohtoriksi Münchenin teknillisestä yliopistosta. Yhtenä nuorimmista Nobel-palkituista hän vastaanotti Nobelin fysiikan palkinnon 1961. Vuotta myöhemmin hänet nimitettiin professoriksi Caltechiin, minne hän oli saapunut 1961 Richard Feynmanin houkuttelemana.

## Tunnettuja julkaisuja
*Mössbauer, R.L.: *Gammastrahlung in Ir<sup>191</sup>*, Z. Physik **151**, 124 (1958). 

## Lähteet
*Nobelprize.org Rudolf Mössbauerin elämäkerta 

### Viitteet

## Aiheesta muualla
Vatunki (Ii)

**Vatunki** on niemi ja pieni kyläalue Perämeren rannikolla Iin kunnassa, Pohjois-Pohjanmaalla, entisen Kuivaniemen alueella. Niemen uloimmassa kärjessä sijaitsee Vatungin palvelusatama, jossa on muun muassa polttoaineiden jakelupiste, matkailuvaunualue, huoltorakennus sekä kesäravintola Suviranta Vatunki. Satamassa on laituripaikkoja sekä kalastusaluksille että huviveneille. Satamassa järjestetään vuosittain erilaisia tapahtumai mm. RoppaRantaRock ja Venetsialaiset.

Vatungin niemellä sijaitsee viisi Leppäkosken omistamaa Kuivaniemen tuulivoimapuiston tuulivoimalaitosta. Tuulivoimapuiston vuosituotanto on yli 10 gigawattituntia. Tuulipuisto on rakennettu vuosina 1995–2002. Loput tuulivoimapuiston voimaloista sijaitsee niemen edustalla olevalla Kuivamatalan saarella.

Vatunki-nimi johtuu ruotsin kielen sanasta *vatungen*, joka merkitsee merestä esiin pistäviä kiviä.

Vatungissa on Krimin sodan tapahtumiin liittyvä muistomerkki, joka kertoo englantilaisten maihinnousuyrityksestä. Maihinnousu lyötiin paikallisin siviilivoimin takaisin. Muistomerkin läheiselle laavulle on esteetön kulku, jossa on myös nuotiopaikka

## Lähteet

## Aiheesta muualla
* Vapo.fi: Vatungin tuulipuisto
Krassinletto

**Krassinletto** eli **Kraasinletto** on saari Iin kunnan vesialueella Perämerellä. Se sijaitsee noin kuusi kilometriä pohjoisluoteeseen Krunnien saaristoon kuuluvalta Maakrunnin saarelta, noin viisi kilometriä kaakkoon Leipäreiden saariryhmästä ja noin 12 kilometriä lounaaseen Vatungista.

Kaakko–luode-suuntainen pitkänomainen saari on matala ja karikoiden ympäröimä. Myös saaren rannat ovat laajan kivikon peitossa. Saari on asumaton, mutta sen koillisrannalla sijaitsee kaksi kalastajamökkiä.
Trans-Siberian Orchestra

**Trans-Siberian Orchestra** (usein lyhennetty TSO) on yhdysvaltalainen mahtipontista ja sinfonista neoklassista metallia soittava kokoonpano. Se perustettiin New Yorkissa vuonna 1996. 

Studiossa Trans-Siberian Orchestra käyttää täyttä 60-jäsenistä orkesteria sekä kuoroa ja livenäkin useiden vokalistien lisäksi suurta määrää soittajia.

## Diskografia

### Studioalbumit
* *Christmas Eve and Other Stories* (1996)
* *The Christmas Attic* (1998)
* *Beethoven's Last Night* (2000)
* *The Lost Christmas Eve* (2004)
* *Night Castle* (2009)
* *Letters from the Labyrinth* (2015)

### Videot
* *The Ghosts of Christmas Eve* (2001)

### Boksit
* *Christmas Trilogy* (2004) – Sisältää ilmestyneet kolme jouluteema-albumia ja yhden DVD:n

## Lähteet

## Aiheesta muualla

*Trans-Siberian Orchestran virallinen sivusto
Marttisen miehet: asekätkijäveljet

**Marttisen miehet : asekätkijäveljet** on Paavo A. Kairisen kirjoittama muistelmateos eräiden jatkosodan jälkeiseen asekätkentään osallistuneiden miesten vaiheista. Ryhmä kokoontui aluksi Ruotsiin ja tultuaan karkotetuksi sieltä päätyi Yhdysvaltoihin. Suurin osa ryhmän jäsenistä palveli pitkään upseereina Yhdysvaltain armeijassa kehittäen ja kouluttaen etenkin talvitaistelutoimintaa.

## Katso myös
Marttisen miehet

## Lähteet
*
Sideerinen astrologia

**Sideerinen astrologia** on astrologinen suuntaus, jossa tähtikartan osat, etenkin Eläinradan merkit lasketaan vastaavien tähdistöjen ja kiintotähtien sijainnin mukaan. Tässä suhteessa se eroaa *trooppisesta astrologiasta*, jossa merkit on pysyvästi sidottu määräetäisyydelle kevättasauspisteestä.

Alun perin Eläinradan merkit on nimetty niiden tähdistöjen mukaan, joiden suunnalla Aurinko on eri vuodenaikoina. Myöhemmin syntynyt ero sideeristen ja trooppisten merkkien välillä johtuu maapallon prekessiosta. Sillä tarkoitetaan maan akselin hidasta siirtymistä avaruuden tasojen suhteen. Kun maapallo kiertää vuoden aikana auringon ympäri, akselin suunta pysyy lähes muuttumattomana ja osoittaa nykyisin kaikkina vuodenaikoina suunnilleen Pohjantähden suuntaan. Pidemmän ajan kuluessa akselin suunta kuitenkin muuttuu, suunnilleen yhden kaariasteen 72:n vuoden aikana, ja vasta noin 26&nbsp;000 vuoden kuluttua se osoittaa jälleen samaan suuntaan.  Tämän vuoksi myöskään kevättasauspiste ei sijaitse pysyvästi samassa tähdistössä. Kaksituhatta vuotta sitten se sijaitsi lähellä Kalojen ja Oinaan tähdistöjen rajaa, mutta nykyisin Kalojen tähdistön alueella lähempänä Vesimiehen tähdistön rajaa Trooppisessa astrologiassa kevättasauspistettä pidetään kuitenkin edelleen Kalojen ja Oinaan *merkkien* rajana, mutta sideerisessä astrologiassa sen katsotaan olevan lähellä Vesimiehen ja Kalojen merkkien rajaa. Vastaavasti muutkin trooppiset ja sideeriset merkit poikkeavat nykyään suunnilleen kuukauden verran toisistaan.

Sideeristä astrologiaa on vanhastaan harrastettu varsinkin Intiassa, trooppista länsimaissa.

## Lähteet

## Aiheesta muualla
* Kenneth Bowser: Western Sidereal Astrology. 
* Lunar Planner: Sidereal Astrology . 
* Jyotish - Vedic Sidereal Astrology .
Williams FW19

**Williams FW19** oli Adrian Neweyn ja Patrick Headin suunnittelema auto, jolla Williams-talli kilpaili Formula 1 -sarjassa kaudella . Autoa ajoivat viime vuoden MM-kakkonen Jacques Villeneuve ja Heinz-Harald Frentzen, joka siirtyi talliin Sauber-tallista.

Auto oli kehitetty versio menestyksekkäästä FW18-autosta, jolla voitettiin ylivoimaisesti sekä kuljettajien että valmistajien mestaruus kaudella . Auto oli viimeinen Williams-auto, jota Adrian Newey oli suunnitellut. Newey lähti Williamsilta kesken kauden McLarenille. Myös auton käyttämät Renault-moottorit olivat viimeistä kertaa mukana ennen väliaikaista vetäytymistä sarjasta. Kausi 1997 oli Williamsille paljon vaikeampi kuin edellinen kausi, sillä he kohtasivat kovan koko kauden kestäneen vastuksen Michael Schumacherilta ja Ferrarilta. Williams-talli varmisti tallimestaruuden itselleen jo kauden toiseksi viimeisessä kilpailussa, Japanin Grand Prix'ssa. Kuljettajien mestaruus ratkesi Villeneuven hyväksi kauden päättävässä Euroopan Grand Prix'ssa. FW19-autolla voitettiin kahdeksan kertaa: Villeneuve 7 kertaa ja Frentzen kerran.

## Teknisiä tietoja
* moottori: Renault RS9, RS9A ja RS9B 71° V10:t
* vaihdelaatikko: Williams/Komatsu 6-vaihteinen, puoliautomaattinen
* polttoaine: Elf
* renkaat: Goodyear

## Saavutukset
* kilpailuja: 17
* voittoja: 8
* paalupaikkoja: 11
* nopeimpia kierroksia: 9

## Formula 1 -tulokset
(**lihavointi** tarkoittaa paalupaikkaa ja *kursivointi* kilpailun nopeinta kierrosta.) 

## Lähteet
Feng-Yun

**Fengyun** (, Fēngyún; suom. *tuuli (ja) pilvi*) on Kiinan kansantasavallan sääsatelliittiperhe, johon kuuluvia satelliitteja on laukaistu ja ollut Kiinan ilmatieteen laitoksen käytössä vuodesta 1988. Satelliitit kiertävät Maata polaariradalla tai geosynkronisella radalla.
 
Kiinan Fengyun-satelliittiohjelma voidaan jakaa historiallisesti neljään kehitysvaiheeseen. FY-1-sarjan satelliitit kiersivät polaariradalla ja FY-2-sarjan tekokuut GEO-radalla. Ohjelman ensimmäiset satelliitit (FY-1A, FY-1B, FY-2A ja FY-2B) olivat lentoajaltaan lyhytikäisiä kehitysvaiheen koesatelliitteja. Toisessa vaiheessa (lähtien vuonna 1999 laukaistusta FY-1C- ja vuonna 2004 laukaistusta FY-2C-satelliitista), Fengyun-satelliitit ovat olleet vakaatoimisia ja kyenneet suorittamaan operatiivisia ilmakehän mittauksia. 

Kolmannessa vaiheessa tulivat mittauslaitteistojen osalta kehittyneemmät toisen sukupolven satelliitit. FY-3-sarja kiertää aurinkosynkronisella radalla. FY-4-sarja on GEO-radalla. Uutta ovat monikanavainen optisen alueen kuvantaminen, ilmakehän pystyluotaus, mikroaaltokuvantaminen, hyperspektraalinen jäännöskaasujen (ilmakehän muut kaasut kuin typpi, happi ja argon) havaitseminen ja koko spektrialueen säteilytasemittaukset. Tämän jälkeen on kehitetty muun muassa mittausten sisäistä ja ulkoista tarkkuutta, paranneltu kuvattavan alueen kohdennusta täsmällisemmäksi ja radiometrin kalibrointia.

CMA:n operatiivisia sääsatelliitteja olivat toukokuussa 2019: FY-2H (sijainti 79°E), FY-2G (sijainti 99,2°E) ja FY-4A (sijainti 104,7°E), minkä lisäksi FY-2F (sijainti 112°E) oli yhä käytettävissä tarvittaessa. Lisäksi sillä on FY-3D- ja FY-3C-satelliitit. FY-3B-satelliitin käyttö on päättynyt kesällä 2020. Fengyun-ohjelman satelliititit korvataan ajan saatossa uudemmilla. Esimerkiksi FY-2-sarjan satelliittien operatiivisesta käytöstä on suunniteltu luovuttavan vuoden 2022 jälkeen. Toisaalta Kiinan 14. viisivuotiskauden (2021-2025) aikana sen on tarkoitus laukaista ehkä kuusi-seitsemän uutta ilmatieteellistä satelliittia.

Fengyun-satelliittiperheen satelliittien laukaisun ja käytön päättymisen ajankohdat sekä rata on kuvattu lyhyesti allaolevassa taulukossa.

## Sääsatelliitti avaruusromun lähteenä

Kiina tuhosi FY-1C:n 11. tammikuuta 2007 satelliittientorjuntakokeessaan. NASAn mukaan satelliitin tuhoutuminen tuotti kiertoradalle 2&nbsp;841 avaruusromun kappaletta, mikä on toistaiseksi suurin yksittäisestä tapahtumasta syntynyt määrä avaruusromua.

## Lähteet

## Aiheesta muualla
*Satellite Program - Outline   (nsmc.org.cn)
* Satellite Program - Instruments   (nsmc.org.cn)
*Fengsyn Satellite Data Center  (nsmc.org.cn)
Bartolomeuksen evankeliumi

**Bartolomeuksen evankeliumi** on eräs apokryfisiin kirjoihin kuuluvista evankeliumeista. Se on mahdollisesti sama kirjoitus kuin *[[Bartolomeuksen kysymykset]]* ja *[[Jeesuksen Kristuksen ylösnousemus Bartolomeuksen mukaan]]*, tai ei kumpikaan.

## Historia

Kirjoitus on kirjoitettu noin vuonna 200. Se tunnetaan vain Hieronymuksen ja muiden varhaisten lähteiden maininnoista. Hieronymus mainitsee sen johdannossaan Matteuksen evankeliumin kommentaariinsa, mahdollisesti tukeutuen Origeneeseen. Sen lisäksi se mainitaan paavi Gelasius I:n harhaoppisia teoksia luettelevassa *[[Decretum Gelasianum]]issa*, Pseudo-Dionysioksella sekä *[[Hierotheuksen kirja]]ssa*.

## Sisältö

Evankeliumi koostuu Bartolomeuksen Jeesukselle esittämistä kysymyksistä. Se jakaantuu viiteen osaan:

# Kristuksen laskeutuminen Helvettiin. Pelastettujen ja kadotettujen sielujen lukumäärä.
# Neitsyt Marian selonteko ilmestyksestään.
# Apostolit näkevät pohjattoman kuilun.
# Paholainen kutsutaan paikalle ja hän kertoo tekemisistään.
# Kysymyksiä kuolemansynneistä. Apostoleille annetaan tehtäväksi saarnata. Kristuksen lähtö.

## Lähteet

## Aiheesta muualla

* *[http://www.gnosis.org/library/gosbart.htm Gospel of Bartholomew]*. The Gnostic Society Library.
Davide Facchin

**Davide Facchin** (s. 29. huhtikuuta 1987 San Donà di Piave, Italia) on italialainen jalkapallomaalivahti, joka edustaa Serie C2:ssa pelaavaa Olbia Calciota.

Facchin edusti aiemmin Serie A-joukkue AC Milania, ja hänet nostettiin ensimmäistä kertaa pelaavaan kokoonpanoon 25. marraskuuta 2006, kun ykkösmaalivahti Dida loukkaantui. Hän toimi Milanin kolmosmaalivahtina tammikuuhun 2007 saakka.
Gamalielin evankeliumi

**Gamalielin evankeliumi** on nimitys apokryfiselle kirjoitukselle, joka kertoo Pontius Pilatuksen vaiheista Jeesuksen noustua kuolleista. Evankeliumi on laitettu farisealaisen Gamalielin nimiin. Hänet mainitaan *[[Apostolien teot|Apostolien teoissa]]* kahdesti.

Teksti tunnetaan kreikankielisenä. Se on alun perin ollut kirjoitettu koptiksi, joskin se on hyödyntänyt kreikkalaista lähdeaineistoa. Nimityksen ”Gamalielin evankeliumi” on antanut A. Baumstark, joka havaitsi tiettyjä yhtäläisyyksiä joukossa koptilaisia tekstikatkelmia. Myös Lacau piti osia omana evankeliuminaan. Reveillout oli otaksunut näiden olevan osa *[[Kahdentoista apostolin evankeliumi]]a*. Baumstarkin mukaan evankeliumi on kirjoitettu 400-luvulla.

Evankeliumi on riippuvainen *[[Evankeliumi Johanneksen mukaan|Johanneksen evankeliumista]]* ja lainaa siitä usein. Tämän lisäksi evankeliumiin on todennäköisesti vaikuttanut kirjoitus *Pilatuksen teot*, joka on osa *[[Nikodemuksen evankeliumi]]a*.

## Lähteet

## Aiheesta muualla

* *[http://www.apokryfikirjat.com/gamaliel.html Gamalielin evankeliumi]*. Apokryfikirjat.com.
* *[https://www.scribd.com/doc/27844349/The-gospel-of-Gamaliel Gospel of Gamaliel]*. Scribd.
Turengin junaturma

**Turengin junaturma**, joskus myös **Harvialan junaturma**, tapahtui rataosalla Riihimäki–Tampere talvisodan aikana 12. maaliskuuta 1940, ja se on eniten uhreja vaatinut junaturma Suomessa.

Turmassa pohjoisesta tullut Loimaalta Viipuriin matkaavia 71. kuormastokomppanian sotilaita ja hevosia kuljettanut sotilasjuna törmäsi aamulla kello 5.28 yhteen etelästä tulleen tavarajunan numero 53 kanssa Harvialan ja Turengin välillä paikassa, joka oli 95. kilometripylväästä pohjoiseen noin sata metriä nykyisen pellettitehtaan kohdalla. Junien nopeus törmäyshetkellä oli noin 40–50 km/h. Turmassa kuoli 39 ihmistä ja loukkaantui 69, minkä lisäksi useita sotilasjunassa olleita hevosia kuoli tai jouduttiin ampumaan niiden vauhkoonnuttua. Eräs onnettomuudesta hengissä selvinnyt muisteli *[[Laitilan Sanomat|Laitilan Sanomien]]* haastattelussa vuonna 1990, että miehet ja hevoset jäivät murskaantuneisiin vaunuihin puristuksiin "kuin hiirenloukkuun". Surmansa saaneet sotilaat olivat kotoisin Etelä-Satakunnasta ja Vakka-Suomesta; yksinomaan laitilalaisia oli 15, mikä oli viidesosa Laitilan kunnan koko talvisodan uhrimäärästä. 

Onnettomuuden uhrien lukumäärä kasvoi suureksi, sillä sotilasjunan miehistönkuljetusvaunut, jotka Loimaalta lähtiessä olivat junan viimeisinä, olivat siirtyneet Toijalassa heti veturin perään junan kulkusuunnan muuttuessa. Törmäyksessä miehistönkuljetusvaunut, joita oli kolme (yksi III luokan matkustajavaunu ja kaksi niin sanottua härkävaunua), murskautuivat täysin, ja vaunujen kamiinat sytyttivät myös tulipaloja vaunujen jäännöksissä. Lisäksi pelastustoimet onnettomuuden jälkeen viivästyivät.

Onnettomuuden syynä oli Harvialan rautatieasemalla junanlähettäjänä toimineen rautatievirkamiesharjoittelijan virhe: hän antoi lähtöluvan Turengista päin tulossa olleelle tavarajunalle, vaikka sotilasjuna oli jo ohittanut Harvialan aseman. Alun perin junien oli tarkoitus kohdata Harvialan asemalla. Harjoittelijan kerrotaan ennen onnettomuutta olleen valveilla jo 36 tuntia ilman lepotaukoja. Harjoittelija tuomittiin myöhemmin oikeudessa kahden vuoden, yhden kuukauden ja kymmenen päivän vankeusrangaistukseen sekä 30&nbsp;000 markan vahingonkorvauksiin, jotka koostuivat muun muassa uhrien hautajaiskuluista ja onnettomuudessa tuhoutuneen tai kadonneen omaisuuden korvaamisesta.

Voimassa olleen sotasensuurin vuoksi onnettomuudesta ei sen tapahduttua kerrottu julkisuudessa mitään. Seuraavan päivän sanomalehtien pääuutisaiheena oli sen sijaan juuri allekirjoitettu ja voimaan astunut Moskovan rauhansopimus.

Onnettomuuden uhrien muistoksi paljastettiin vuonna 2000 muistomerkki Turengin rautatieasemalla.

Maaliskuun 1940 aikana tapahtuivat myös Iittalan junaturma viikkoa ennen Turengin junaturmaa ja Putikon junaturma kuusi päivää Turengin onnettomuuden jälkeen. Näissä kolmessa junaturmassa sai surmansa yhteensä 84 ihmistä.

## Lähteet

## Aiheesta muualla
*Vaiettu junaonnettomuus 12.3.1940 Harvialassa
Pako Alcatrazista

**Pako Alcatrazista** (*Escape from Alcatraz*) on Don Siegelin ohjaama, vuonna 1979 ensi-iltansa saanut tositapahtumiin perustuva elokuva, jonka pääosaa esittää Clint Eastwood Frank Morrisin roolissa. Elokuva kuvaa neljän vangin suunnitelmaa paeta pahamaineisesta Alcatrazin vankilasta. Vangeista kaksi olivat veljeksiä – John ja Clarence Anglin. Paossa mukana olleen Allen Westin nimi on tuntemattomasta syystä muutettu Charley Buttsiksi.

## Roolit

## Vastaanotto

Kriitikko Arto Pajukallion mielestä ohjauksessa pakosuunnitelman toteuttamista seurataan hyvin kihelmöivästi, mutta itse päähenkilö jää hahmottumatta. *[[Video-opas|Video-oppaassa]]* vuodelta 1994 Asko Alanen pitää elokuvaa jäntevästi ohjattuna ja antaa sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*
Esikot

**Esikot** (*Primula*) on esikkokasvien heimoon kuuluva suku, jossa on 400–500 lajia. Lisäksi koristekasveina käytetään hybrideitä. Esikkoja kasvaa villeinä pohjoisen pallonpuoliskon lauhkealla vyöhykkeellä, Etelä-Amerikan vastaavassa ilmastossa sekä korkealla Etiopian, Indonesian ja Uuden Guinean vuorilla. Monia esikkoja kasvatetaan koristekasveina; joitakin käytetään rohtoina. Esimerkiksi kultaesikosta (*Primula auricula*) on kehitetty erilaisia lajikkeita ja hybridimuotoja koristekasveiksi yli 350 vuoden ajan.

Esikot kasvavat kosteassa, ravinteikkaassa maassa yleensä varsin varjoisissa paikoissa.

Monivuotiset esikot kukkivat varhain keväällä. Suvun tieteellinen nimi (*Primula*) tulee sanasta ensimmäinen () ja viittaa kasvin aikaiseen kukkimiseen.

## Lajeja
* grönlanninesikko (*Primula egaliksensis*)
* heidinesikko (*Primula matthioli*) (toukoheidinkukka eli heidinkukka *Cortusa matthioli*)
* heloesikko (*Primula prolifera*)
* himalajanesikko (*Primula rosea*)
* huone-esikko (*Primula obconica*)
* japaninesikko (*Primula japonica*)
* jauhoesikko (*Primula farinosa*)
* julianesikko (*Primula juliae*)
* junnaninesikko (*Primula aurantiaca*)
* karpaattienesikko (*Primula halleri*)
* keijuesikko (*Primula pedemontana*)
* keisarinesikko (*Primula latifolia*)
* kesäesikko (*Primula florindae*)
* kevätesikko (*Primula veris*)
* kiinanesikko (*Primula praenitens*)
* kiinankeltaesikko (*Primula bulleyana*)
* kultaesikko (*Primula auricula*)
* kääpiöesikko (*Primula vulgaris*)
* lapinesikko (*Primula stricta*)
* lehtoesikko eli etelänkevätesikko (*Primula elatior*)
* luhtaesikko (*Primula sieboldii*)
* lumiesikko (*Primula chionantha*)
* malvaesikko (*Primula malacoides*)
* norjanesikko (*Primula scandinavica*)
* nuokkuesikko eli ruijanesikko (*Primula nutans*)
* nystyesikko (*Primula hirsuta*)
* palloesikko (*Primula denticulata*)
* pikkuesikko (*Primula minima*)
* purppuraesikko (*Primula saxatilis*)
* ripsuesikko (*Primula moupinensis*)
* rosoesikko (*Primula polyneura*)
* setsuaninesikko (*Primula pulverulenta*)
* sikkiminesikko (*Primula sikkimensis*)
* silmäesikko (*Primula laurentiana*)
* siperianesikko (*Primula cortusoides*)
* tiibetinesikko (*Primula alpicola*)
* tuoksuesikko (*Primula beesiana*)
* tupsuesikko (*Primula capitata*)
* tähkäesikko (*Primula vialii*)
* varhaisesikko (*Primula marginata*)
* vuoriesikko (*Primula clusiana*)

## Lähteet

## Aiheesta muualla
* Kassu – Kasvien suomenkieliset nimet: Esikot (''Primula'')
* Suomen Lajitietokeskus: Esikot – ''Primula''
*Esikot (''Primula'') Life. Markku Savela
*Flora of China: ''Primula''
Roskilde Festival

**Roskilde Rock Festival** on Tanskan Roskildessa vuosittain pidettävä musiikkifestivaali. Se on yksi Euroopan suurimmista rockfestivaaleista. Ensimmäisen tapahtuman järjestivät kaksi tanskalaista lukiolaista sekä promoottori Carl Fischer vuonna 1971. 

Tapahtuma-alue jakautuu varsinaiseen festivaalialueeseen, jossa kaikki konsertit järjestetään, ja leirintäalueeseen, jossa on mahdollisuus yöpyä. Vuonna 2009 koko tapahtuman energia saatiin tuulivoimasta.

Vuodesta 1973 lähtien tapahtumaa on pyörittänyt Roskilde Foundation -säätiö, joka jakaa festivaalin voitot hyväntekeväisyyteen. 1970-luvulta 2010-luvun loppuun se jakoi yli 50 miljoonaa euroa etupäässä lapsi- ja nuorisotyöhön. 2010-luvun lopulla säätiö perusti Tanskaan ensimmäisen uuden korkeakoulun sitten vuoden 1969. Siellä voi opiskella musiikkia, viestintää, politiikkaa ja kuvataidetta.

## Lähteet

## Aiheesta muualla

* Viralliset sivut 
* Historiikki vuoteen 2007 
* Suomesta Roskildeen ja esiintyjätiedot: https://www.elmu.fi/roskilde
Kevätesikko

**Kevätesikko** (*Primula veris*) on keväällä kukkiva esikkolaji.

## Ulkonäkö ja koko
Kevätesikon lusikanmuotoiset, noin 5–15 cm pitkät lehdet kasvavat ruusukkeena maata vasten. Niiden keskeltä nousee 5–30 cm korkeita kukkavarsia, joiden päässä on 10–20 keltaista kukkaa. Kevätesikko kukkii touko-kesäkuussa. Kevätesikon voi sekoittaa helposti lehtoesikkoon (*Primula elatior*).

## Levinneisyys
Kevätesikkoa tavataan Euroopan ja Länsi-Siperian lauhkealla vyöhykkeellä, lähinnä sen eteläosassa eli lehtimetsävyöhykkeellä. Etelässä se esiintyy harvinaisena välimerenilmaston alueella lähinnä vuoristoissa ja puuttuu Unkarin pustalta ja Kaakkois-Euroopan aroilta.

Suomessa kevätesikkoa esiintyy lähinnä Ahvenanmaalla ja Etelä-Suomessa, mutta suotuisilla paikoilla niitä tavataan jopa Lapissa asti. Vakiintunut alkuperäinen kasvi tai muinaistulokas se on vain Lounais-Suomessa. Pohjoisempana sen satunnaiset esiintymät lienevät peräisin koristekasvina viljellyistä esikoista.

Kevätesikko on Ahvenanmaan maakuntakasvi.

## Elinympäristö
Kevätesikkoa tavataan lehtoniityillä ja lehdoissa sekä asutuksen läheisyydessä puutarhakarkulaisena.

## Käyttö
Kevätesikon kukkia on aikaisemmin käytetty paloviinan ja nuuskan värjäämiseen. Kukista on tehty myös viiniä ja tuoreita lehtiä syöty salaattina.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Suomen Lajitietokeskus: Kevätesikko (''Primula veris'')
* Kasviatlas 2022: Kevätesikon (''Primula veris'') levinneisyys Suomessa.
* Pinkka – Lajintuntemuksen oppimisympäristö: Kevätesikko (''Primula veris'')
* Luontoportti: Kevätesikko (''Primula veris'')
* Pohjolan kasvien pauloissa: ''Primula veris'' – kevätesikko
* United States Department of Agriculture (USDA): ''Primula veris''
Amatööriporno

**Amatööriporno** on yksi pornografian alalajeista, jossa päähenkilöt, toisin kuin ammattimaisissa pornoelokuvissa, ovat harrastelijoita eli eivät välttämättä saa palkkaa työstään ja kuvaavat elokuvansa itse. Amatööripornoa on kutsuttu yhdeksi kannattavammista ja pitkäaikaisemmista pornografian tyylilajeista.

## Katso myös
*Amatööri

## Lähteet
Hank Williams

**Hiram ”Hank” King Williams** (17. syyskuuta 1923 – 1. tammikuuta 1953) oli yhdysvaltalainen country-muusikko. Hän on säveltänyt ja esittänyt kymmeniä tyylin klassikoita, jotka ovat levinneet muuallekin, muun muassa rock and rollin suuntaan. Hänen kappaleisiinsa kuuluvat muun muassa ”Jambalaya”, ”Your Cheatin’ Heart”, ”Hey Good Looking”, ”I Can’t Help It”, ”Lovesick Blues” ja ”I’m So Lonesome I Could Cry”. Hank Williamsin tyyliä kuvataan usein nimellä *[[honky-tonk]]*, ja se nousi ensimmäiseen kukoistuskauteensa juuri Williamsin ja aikalaisten myötä 1930-luvulla ja 1940-luvun alussa. Rockabillyn ja Nashville-tyylin jälkeen honky tonkin – ja samalla Hank Williamsin vanhojen levyjen – arvostus kasvoi uudelleen 1980-luvulta alkaen.

Williamsilla oli selkärangassa synnynnäinen kivulias epämuodostuma spina bifida occulta, jonka sanotaan vaikuttaneen hänen myöhempään alkoholinkäyttöönsä.

Williams aloitti uransa likimain lapsitähtenä 1937. Hän soitti kitaraa koulun jälkeen jalkakäytävällä WSFA-radion studion edessä, ja hänet huomattiin ja kutsuttiin toisinaan soittamaan suorassa radiolähetyksessä. Radiomenestyksensä turvin hän perusti oman yhtyeen ja lopetti koulun 1939. Hankin äiti toimi aluksi yhtyeen managerina. Sodan aikana yhtyeen jäsenet liittyivät armeijaan, ja Hankin alkoholismi otti ylivallan.

Laulajalahjakkuus Williams kuoli alkoholin ja huumeiden yhteisvaikutukseen uudenvuodenpäivänä 1953. Hänen piti soittaa Cantonissa Ohiossa, mutta huonon sään vuoksi hän ei voinut lentää, joten hän palkkasi autonkuljettajan ja lähti hotellilta Knoxvillestä Tennesseestä. Williams otti mukaansa B12-vitamiinia ja morfiinia. Auto oli Cadillac. Lopulta hän huomasi, että hän oli unohtanut ottaa viskiä mukaansa. Takapenkillä oli kuitenkin oluttölkkejä. Kun kuljettaja pysähtyi bensa-asemalla, hän tankattuaan huomasi, että Williams oli kuollut. Hän oli kuollessaan vain 29-vuotias. Williams haudattiin Montgomeryyn, mistä hänen uransa alkoikin.

Hank Williams on kaikkien aikojen arvostetuimpia countrymusiikin tekijöitä.

## Lähteet

## Aiheesta muualla
Picasa

**Picasa** on Googlen ilmainen kuvankäsittely- ja arkistointiohjelma. Google alkoi jakaa ohjelmistoa ilmaiseksi hankittuaan ohjelmiston Idealab-yritykseltä heinäkuussa 2004. Picasa toimii Windows-, Linux- ja OS X -käyttöjärjestelmissä ja se on käännetty usealle kielelle, myös suomeksi.

Google ilmoitti helmikuussa 2016 lopettavansa Picasan kehityksen maaliskuun 2016 aikana ja keskittyvänsä jatkossa Google Kuvat -palveluun.

## Ominaisuudet
Ohjelmalla voi muokata ja järjestellä kuvia. Kuvien perusmuokkauksiin kuuluvat mm. punasilmäisyyden poisto sekä kuvien rajaus ja suoristus. Ohjelma tarjoaa useita erilaisia tehosteita. Kuvia voi katsella helposti myös diaesityksenä sekä luoda halutuista kuvista esimerkiksi näytönsäästäjän tai kuvakollaasin. Kuvia voi luokitella folksonomisesti eli ns. avainsanojen (*tags*) avulla. Kuvia voi tallentaa eri tiedostomuotoihin. 

Picasa tukee kuvien geotaggausta joko Google Earth -ohjelmiston tai Google Maps -palvelun avulla. 

Ohjelma osaa tunnistaa kuvista automaattisesti samankaltaiset kasvot, jotka nimeämällä ohjelma luo kansiot jokaista henkilöä kohden ja näin kuvien selailu ja käyttö halutun henkilön perusteella helpottuu. Apuna nimeämisessä voidaan käyttää käyttäjän Google-tiliin liitettyjä yhteystietoja, jos Picasa on yhdistetty käyttäjän Google-tiliin.

Picasa ei tee muutoksia suoraan kuviin, vaan tallentaa tehdyt muutokset asetustiedostoon, ja näyttää sen avulla alkuperäisen kuvan muokattuna. Jos muutokset haluaa näkyviin muuallakin kuin Picasassa, ne voi tallettaa kuviin erikseen. Ohjelma luo tällöin automaattisesti varmuuskopiot alkuperäisistä kuvista. Vientityökalulla kuvat haluttuun tiedostomuotoon ja kokoon tallentamalla muutokset tallentuvat luonnollisesti myös.

## Picasa-verkkoalbumit
Picasasta kuvat voi siirtää Googlen yhteisölliseen kuvienjakopalveluun, Picasa-verkkoalbumeihin. Picasassa on myös mahdollista luoda albumeita, jotka synkronoidaan automaattisesti verkkoalbumien kanssa aina kun muutoksia tulee. Picasa-verkkoalbumien käyttö vaatii Google-tunnuksen, mutta palvelun kuvia voi katsella ilman tunnustakin. 

Kuvien siirto verkkoalbumeihin on mahdollista OS X -käyttöjärjestelmällä myös ilman Picasaa, iPhoto-sovellukseen saatavan lisäosan tai erillisen ohjelman avulla .

Verkkoalbumit tukevat laajasti itse Picasan edistyneitä ominaisuuksia, mukaan lukien kasvojentunnistus, geotaggaus ja avainsanojen hallinta. Muutokset synkronoidaan automaattisesti alkuperäisiin kuviin Picasassa. 

Verkkoalbumit mahdollistavat yhteiskäyttöisen kuva-albumin luomisen, johon albumin luojan sallimat henkilöt voivat ladata uusia ja muokata kansiossa ennestään olevia kuvia. Toimintaperiaate on sama kuin Googlen yhteiskäyttöisessä Google Docs & Spreadsheets -verkko-ohjelmistossa. Kansion yhteiskäyttäjät tarvitsevat Google-tunnuksen eivätkä voi käyttää jaettua kansiota Picasan kautta, ainoastaan www-käyttöliittymällä.

Picasa on integroitu myös Googlen Gmail-sähköpostipalveluun, eli kuvia voi lähettää sähköpostitse suoraan Picasasta. Tätä kautta esimerkiksi integraatio Flickr-verkkopalveluun on mahdollinen .

## Lähteet

## Aiheesta muualla
*Picasan kotisivu
*Picasa (OS X) 
*Picasa-verkkoalbumien kotisivu
Amazing Race (2. tuotantokausi)

**Amazing Race** on tosi-TV-ohjelma, jossa kilpailijat matkustavat ympäri maailmaa haastavien tehtävien johdattelemina. Sarjan toinen tuotantokausi esitettiin Yhdysvalloissa vuonna 2002. Ohjelma alkoi 11. maaliskuuta ja päättyi 15. toukokuuta. Tällä kaudella otettiin käyttöön monet kilpailun elementeistä, jotka tulisivat tutuiksi kaikilla myöhemmillä kausilla. Näiden joukossa on muun muassa vihjelaatikkotelineen käyttö, varikkopysähdysmatto, Phil Keoghan tervehtimässä kädestä kaikkia ryhmiä varikkopysähdyksellä ja ohjelman selkeästi kiihkeämpi tahti. Kisa alkoi Las Vegasista ja päättyi San Franciscoon. Kisan aikana käytiin muun muassa Rio de Janeirossa, Kapkaupungissa ja Hongkongissa. Ensimmäisen kerran sarjan historiassa juontaja joutui odottamaan viimeistä paria varikolle yli 24 tuntia. Kyseessä oli myös ainoa kausi, jonka aikana ei käyty Euroopassa lainkaan. 

Suomessa toinen tuotantokausi näytettiin MTV3:lla alkuvuodesta 2004.

Kilpailun voittivat ystävykset Chris ja Alex.

## Kilpailun tulokset

* Yliviivattu tarkoittaa, että pari putosi kilpailusta
* *Kursivoitu* tarkoittaa, että pari tuli viimeisenä varikolle, mutta ei pudonnut
* **Lihavoitu** tarkoittaa, että pari voitti pikapassin

## Kilpailun reitti

## Jaksot
# The World is Waiting: Go!
# Help Me, I'm American
# My Alarm Clock Didn't Go Off
# This Game Is About Minutes
# Welcome to the World of Being Human
# I'm Gonna Take His Girl
# I'm Gonna Throw Up on Phil's Shoes
# I'm Not a Miner! No, You're an Idiot!
# Ready to Lose Our Lives
# It's Hammer Time
# Follow That Plane!

## Aiheesta muualla
* CBS : Amazing race 2 
* TARFlies Times (Tuotantokausi 2)  
* Tuotantokausi 2 Internet Movie Database
Dohan kansainvälinen lentoasema

**Dohan kansainvälinen lentoasema** (IATA: **DOH**, ICAO: **OTBD**) () on Qatarin Dohassa sijaitseva lentoasema, joka suljettiin vuonna 2014, kun Hamadin kansainvälinen lentoasema aloitti toimintansa. Lentoasemalla oli kolme moskeijaa, ilmainen langaton verkkoyhteys, iso verovapaiden tuotteiden kauppa ja muutamia ravitsemusliikkeitä. Dohan 4&nbsp;572 metrin mittainen kiitotie oli pisin siviililentoasemilla käytetty.

Lentoasemaa laajennettiin sen olemassaolon aikana, mutta siitä huolimatta monet matkustajat väittivät sen olleen todella pieni, ahdas ja muutenkin kaukana kansainvälisestä tasosta.

Hamadin lentoaseman piti korvata Dohan kansainvälinen lentoasema jo vuonna 2009. Uuden aseman avaaminen kuitenkin viivästyi viidellä vuodella. 27. toukokuuta matkaan lähtenyt Qatar Airwaysin lento 183 Wieniin oli viimeinen Dohan lentoasemalta lähtenyt lento. Sen jälkeen kaikki lentoliikenne siirrettiin Hamadiin.


Qatar Doha International Airport, Aircraft, Qatar.jpg
Qatar Doha International Airport, Qatar.jpg


## Lähteet

## Aiheesta muualla

*Dohan kansainvälisen lentoaseman kotisivu
Galilein luku

**Galilein luku** (Ga) on dimensioton virtausdynamiikan parametri. Se on nimetty Galileo Galilein mukaan.

Luku kuvaa gravitaation ja viskoosien voimien suhdetta. Sitä käytetään muun muassa viskoosien virtausten ja termisen laajentumisen kuvauksessa, esimerkiksi lauhduttimissa kuvaamaan nestefilmin virtausta pitkin seinämää.

: Ga = \frac{g \cdot L^3}{\nu^2} = \frac{Re^2}{Fr}

* g: putoamiskiihtyvyys, (SI yksiköt : m/s2)
* L: referenssipituus, (SI yksiköt : m)
* \nu: kineettinen viskositeetti (aineominaisuus) (SI yksiköt : m2/s)
* Re: Reynoldsin luku (dimensioton)
* Fr: Frouden luku (dimensioton)

## Lähteet
*W. Wagner; Lämmönsiirto

## Aiheesta muualla
* Website refering to the Galileo number
Möyly

**Möyly** on asumaton saari Simon kunnan vesialueella Perämerellä. Se sijaitsee noin neljä kilometriä itäkaakkoon Tiurasenkrunnista, noin neljä kilometriä koilliseen Leipäreiden saariryhmästä ja noin kymmenen kilometriä länteen Iin Vatungista.
Numero-ooppera

**Numero-ooppera** on oopperateos, joka koostuu yksittäisistä osista, kuten aarioista, resitatiiveista ja muista jaksoista, "numeroista", jotka voi helposti irrottaa kokonaisuudesta. Tyypillinen numero-ooppera on esimerkiksi Georg Friedrich Händelin *[[Ariodante]]*. Myös Giuseppe Verdin *[[Attila (ooppera)|Attila]]* on pitkälti kaavamainen numero-ooppera. Numero-oopperat olivat suosittuja 1700-luvulla ja vielä 1800-luvullakin, kunnes niistä tuli vanhanaikaisia Richard Wagnerin ideoiden levitessä. 

Numero-ooppera eroaa musiikkidraamasta, jossa on muutaman sävelen mittaisena motiivina toistuva johtoaihe. Numero-oopperan vastakohta on esimerkiksi Wagnerin *[[Lohengrin]]in* jälkeisille teoksille tyypillinen läpisävelletty tyyli, jossa aariat ja resitatiivit sulautuvat ilman selviä rajoja toisiinsa musiikkidraamaksi.

## Lähteet
Joutsijärvi (Kemijärvi)

**Joutsijärvi** on 130 asukkaan kylä Kemijärvellä valtatien 5 ja kantatien 82 varrella noin 40 kilometrin päässä Sallasta ja 25 kilometrin päässä Kemijärvestä.
 
Kylän matkailunähtävyyksiä ovat Mäntyselässä ja Mäntyvaarassa talvisodan taisteluiden muistomerkit sekä Moskovan rauhan aikana rakennetut  Salpa-linjan osat. Joutsijärven kylän keskellä Hunajalammen rannalla on yksi kunnostettu Suomen Salpa-linjan bunkkereista, jossa on esineitä ja valokuvia.

Talvisodassa osasto Roininen perääntyi Joutsijärvelle asti ennen etenemistään jälleen kohti Märkäjärveä.

Joutsijärvellä toimii vielä yksi Lapin harvoista kyläkaupoista, jonka nimi taivutetaan usein muotoon Joutsjärven kyläkauppa.
## Lähteet
* 
* 

## Viitteet

## Aiheesta muualla
*Puolen Lapin Kansalaisverkko
*
Apostolo Zeno

**Apostolo Zeno** (11. joulukuuta 1669 Venetsia – 11. marraskuuta 1750 Venetsia) oli italialainen runoilija, libretisti ja lehtimies, joka vuodesta 1718 toimi Wienissä Habsburgien hovin hovirunoilijana. Pietro Metastasion ohella Zeno oli yksi myöhäisbarokin vaikutusvaltaisimmista oopperalibretisteistä ja vaikutti merkittävästi *[[opera seria]]n* kehitykseen.
Seututie 923

**Seututie 923** on eteläisessä Lapissa kulkeva seututie. Se haarautuu seututieltä 924 Simojoen varrella Alaniemen kylässä Simossa ja johtaa Keminmaan Sompujärven kylän kautta Tervolan keskustaajamaan, jossa se liittyy seututeihin 926 ja 929 sekä valtatiehen 4. Tie on kapea ja sorapintainen välillä Sompujärvi–Tervola.
Sompujärvi

**Sompujärvi** on kylä Keminmaan kunnassa Lapin maakunnassa samannimisen järven ympäristössä ja Tervolan–Alaniemen välisen seututien 923 varrella, josta haarautuu Yhdystie 9262 Lautiosaareen ja Kivaloiden vaaramuodostelman alueella. Kivaloiden vaaroihin kuuluu myös kylän itäpuolella kohoava Sompuvaara. Useasta pienemmästä kulmakunnasta muodostuva kylä sijaitsee haja-asutusalueella noin 36 kilometrin päässä Keminmaan keskustaajamasta.
Walesin jalkapallomaajoukkue

**Walesin jalkapallomaajoukkue** edustaa Walesia kansainvälisissä jalkapallon maajoukkuekilpailuissa. Se toimii Walesin jalkapalloliiton alaisuudessa.

Wales on selviytynyt historiansa aikana kolme kertaa arvokisoihin. Vuoden 1958 maailmanmestaruuskilpailuissa joukkue onnistui pääsemään lohkovaiheesta jatkoon kolmella tasapelillä. Puolivälierissä tuleva maailmanmestari Brasilia pudotti Walesin jatkosta, tuolloin 17-vuotiaan Pelén maalilla.

Euroopan-mestaruuskilpailuissa Wales teki ensiesiintymisensä 2016. Se voitti alkulohkonsa kukistettuaan Slovakian ja Venäjän sekä hävittyään Englannille. Neljännesvälieräottelussa se voitti Pohjois-Irlannin ja puolivälierässä Belgian, kunnes hävisi välieräottelussa Portugalille.

Wales ylsi mukaan EM-kilpailuihin 2020, jotka koronaviruspandemian vuoksi siirrettiin vuoteen 2021. Lopputurnauksessa joukkue selviytyi alkulohkonsa kakkosena jatkoon pelaamalla ensin Sveitsin kanssa tasapelin, voitettuaan sitten Turkin ja hävittyään vielä Italialle. Neljännesvälierässään Wales hävisi Tanskalle 0–4.

Jo EM-kilpailuissa 1976 Wales oli selviytynyt puolivälieriin, mutta lopputurnauksessa pelasi tuolloin vain neljä joukkuetta. 

Alimmillaan FIFA-rankingissa Wales oli elokuussa 2011, sijalla 117. Kuitenkin jo seuraavan vuoden toukokuussa sijoitus oli noussut yli 70 paikkaa, sijalle 41. Korkeimmillaan se on ollut kahdeksantena lokakuussa 2015.

## Arvokisat

### Maailmanmestaruuskilpailut
* 1930 - 1938: *Ei osallistunut*
* 1950 - 1954: *Ei selviytynyt karsinnoista*
* 1958: Puolivälierät
* 1962 - 2018: *Ei selviytynyt karsinnoista*
* 2022: Alkulohko

### Euroopan-mestaruuskilpailut
* 1960: *Ei osallistunut*
* 1964 - 2012: *Ei selviytynyt karsinnoista*
* 2016: Välierät
* 2020: Neljännesvälierät
* 2024: *Ei selviytynyt karsinnoista*

## Päävalmentajat

## Joukkue

### Nykyinen joukkue
Wales nimesi oheisen joukkueen vuoden 2024 EM-karsintoihin otteluihinsa Suomea sekä A-polun toisen välierän (Puola - Viro) voittajaa tai häviäjää vastaan.

*Ottelu- ja maalimäärät päivitetty 21.11.2023 pelatun Wales-Turkki-ottelun jälkeen.*

## Katso myös

* Luettelo vähintään 50 maaottelua Walesin maajoukkueessa pelanneista jalkapalloilijoista

## Lähteet
Vale Canada

**Vale Canada Ltd** (vuosina 2007–2010 *Vale Inco Ltd.*, mitä ennen *Inco Ltd.*) on brasilialaisen Vale-monialayrityksen kanadalainen tytäryhtiö, jonka pääkonttori sijaitsee Torontossa Ontariossa. Se on mukana nikkelin, rautamalmien ja pellettien, hiilen, kuparin, lannotteiden, mangaanin ja erilaisten rautaseosten kaivostoiminnassa ja tuotannossa. Ennen yhdistymistään Inco oli maailman toiseksi suurin nikkelin tuottaja sekä maailman kolmanneksi suurin kaivosyhtymä.

## Historia

The International Nickel Company (Inco) perustettiin New Jerseyssä Yhdysvalloissa 1902, kun Canadian Copper, Oxford Copper Company ja Société Minière Caledonienne muiden pienempien yhtiöiden ohella fuusioituivat. Uuden yhtiön hallinta siirrettiin International Nickel Company of Canada, Ltd.:lle sen perustamisvuonna 1916. Yhtiö alkoi käyttää lyhyempää nimeä Inco vuonna 1919.

Inco aloitti toimintansa yhdessä Canadian Copperin kanssa, kun Ontarion Sudburysta löydettiin kuparimalmiesiintymiä. Aluksi kuparimalmi laivattiin Oxford Copper Companyn sulattamolle Constable Hookiin New Jerseyhin. Tuotannon yhteydessä havaittiin malmin sisältävän myös runsaasti nikkeliä. Vuonna 1902 perustettiin Oxford Copperin ja Canadian Copperin yhteistyöyritys International Nickel. Vuonna 1918 yhtiö rakensi uuden jalostamon Ontarion Port Colborneen. Yhtiö on joutunut Port Colbournessa oikeuteen vastaamaan asukkaiden nostamaan joukkokanteeseen maaperän saastuttamisen vuoksi. Suuria ympäristöongelmia on myös Sudburyn seudulla. Inco Limited oli myös Petsamon Nikkeli -yhtiön perustaja.

Vuonna 1929 yhtiö laajeni huomattavasti, kun se hankki omistukseensa brittiläisomisteisen Mond Nickel Companyn. Samalla yhtiön pääkonttori siirrettiin Torontoon.

Inco-yhtiöllä on ollut kaivostoimintaa pääosin Kanadassa ja Indonesiassa. Toimintaa on ollut myös Guatemalassa, jossa olevasta Sky Resources -yrityksestä Inco omistaa edelleen osan. Viimeiseksi avattu kaivos on Kanadassa, Voiceys Bayssä, innujen ja inuittien asuttamalla alueella. Uuden-Kaledonian alkuperäiskansa kanakit vastustavat yhtiön pyrkimystä rakentaa kaivos alueelleen. 

Lokakuussa 2006 Incon osti brasilialainen kaivosyhtiö Vale (tuolloin CVRD) 19,4 miljardin Kanadan dollarin kauppahinnalla. Ostajakonsernilla on maailmanlaajuista toimintaa.

## Lähteet

## Aiheesta muualla

* Vale
Symkaria

**Symkaria** on kuvitteellinen itäeurooppalainen valtio, joka esiintyy Marvel-kustantamon sarjakuvissa. Maa tunnetaan ennen kaikkea palkkasoturi Hopeasapelin kotimaana. Symkarian loi käsikirjoittaja Stan Lee. Symkarian rajanaapurina on pelätty Latveria, jonka johtajana toimii superroisto Tohtori Doom.
Kingdom Come (albumi)

__NOTOC__
**Kingdom Come** on rap-artisti Jay Z:n yhdeksäs sooloalbumi, joka julkaistiin 21. marraskuuta 2006. Vuonna 2003 Jay Z ilmoitti lopettavansa uransa hip hop -artistina ja The Black Albumin piti jäädä hänen viimeisekseen. Huhut hänen paluustaan alkoivat kuitenkin lähes välittömästi albumin ilmestyttyä ja lopulta, vuonna 2006, ilmestyi Kingdom Come. Albumin nimi tulee samannimisestä sarjakuvasta, jossa Teräsmies palaa maanpaosta kaaokseen ajautuneelle Maapallolle.

Ilmestymisviikollaan levy meni Yhdysvaltojen albumilistan kärkeen, myyden kultaa viikossa.

## Kappaleet
# 
# 
# 
# 
#  (feat. Chrisette Michele)
#  (feat. John Legend)
# 
# 
#  (feat. Usher & Pharrell)
#  (feat. Beyoncé)
# 
#  (feat. Sterling Simms)
#  (feat. Ne-Yo)
#  (feat. Chris Martin)

## Listasijoitukset

## Myynti

## Lähteet